Yohanes Djajadi

Yohanes Djajadi minangka pawongan kang kawentar amarga pakaryane ing babagan pawitan utawa biaya. Kabukti wiwit dheweke nempuh pasinaon ing Universitas Indonesia Fakultas Ekonomi Jurusan Akuntansi. Dheweke ora ngira menawa jurusan sing dilakoni isa ngasilake kaya apa sing diduweni saiki,merga awale dheweke milih farmasi, nanging jurusan kuwi ora tinemu ing wektu iku.

Bareng lulus pasinaone, dheweke miwiti nyambut gawe ing Kantor Akuntan Negara ing Ngayogyakarta minangka akuntan negara kanggo audit Pabrik Gula.  

Ananging ora suwe dheweke nyambut gawe ing kana, amarga diparingi jejibahan kang papane adoh saka papan klairane. Kanthi rasa ati bombong lan manteb, Yohanes nom-noman kang lair ing kutha gedhe jakarta iku, mangkat menyang Sukarnopura, Irian Jaya. Sanajan kutha ananging Sukarnopura kalebu kutha kang durung akeh disrambah dening pawongan.

Ing Irian Jaya pakaryane minangka Pejabat Kepala Kantor Akuntan Negara suwene 4 tahun. Akeh ngelmu lan pengalaman kang nyenengkake, lan banget konjem ing atine. Ing antarane yaiku nalika arep ngrampungake gawean ing papan kang banget ndesa, malah kepara munggah lan mudhun gunung ngliwati jurang. Durung ana dalan kang bisa diliwati motor, Siji- sijine kang isa kanggo nyrambah papan kang dikarepake yaiku nganggo motor mabur cilik. Yohanes ora gigrig atine. Kanthi tekad makantar- kantar , dheweke mbombong para nom- noman andhahane, supaya krasan lan manteb, ora nglokro ngadhepi kahanan lan gaweyane.

Awit kupiya lan kapinterane, Yohanes oleh kanugrahan pakaryan anyar minangka Pengawas ing Bank Ekspor Impor Indonesia, Bank Rakyat Indonesia lan Pegadaian ing Jakarta.

Tahun 1970 Yohanes dikirim menyang Manila kanggo melu pasinaon Audit dan Management Service ing SGV. Bali saka Manila dheweke oleh jejibahan minangka Pengawas ing babagan industri, jasa lan tambang Sumatra Lor suwene setahun banjur pindah ana ing PT Indosat. Tahun 1979 Yohanes dadi Manager Accounting.

 Pawiyatan 

 Universitas Indonesia Fakultas Ekonomi Jurusan Akuntansi
 SGV jurusan Audit dan Management Service(1970)

 Pakaryan 

 Akuntan ing Kantor Akuntan Negara, Ngayogyakarta
 Pejabat Kepala Kantor Akuntan Negara minangka pengaudit lan pamriksa bab perniagaan, pertanian lan liyane ing Sukarnopuro, Irian Jaya
 Pengawas Bank Ekspor Impor Indonesia, BRI lan Pegadaian ing Jakarta
 Pengawas Industri, jasa, lan tambang, Sumatra Lor
 Chief Accountan,PT Indosat
 Manager Accountion,PT Indosat(1979)
 Direktur Keuangan dan Administrasi PT Indosat, Jakarta(1980)

 Réferènsi